ᱟᱨ ᱵᱟᱝᱠᱷᱟᱱ ᱧᱮᱞᱟᱢ ᱧᱮᱱᱮᱞᱚᱢ ᱠᱷᱚᱵᱚᱨ ᱪᱮᱱᱮᱞ ᱨᱮ,
ᱦᱮᱸᱦᱮᱸᱞᱳᱜ ᱫᱚ ᱵᱟᱝᱼᱟ ᱛᱟᱦᱮᱸᱱ ᱦᱩᱭᱩᱜ ᱪᱤᱨᱜᱟᱹᱞ,
ᱪᱤᱠᱟᱹᱢ ᱫᱟᱬᱟᱱ ᱡᱷᱟᱹᱞ ?
 ᱦᱚᱲᱢᱚ ᱛᱟᱞᱟ ᱨᱩᱢᱩᱭ ᱪᱳᱢᱳᱞ ᱵᱚᱛᱚᱨ ᱜᱮᱪᱚ ᱵᱟᱛᱞᱟᱜ,
ᱚᱠᱟ ᱟᱫᱚᱢ ᱪᱟᱞᱟᱜ ?
 ᱥᱤᱵᱚᱲ ᱥᱟᱲᱜᱚᱢ ᱢᱟᱹᱱ ᱢᱚᱦᱚᱛ,
ᱥᱮᱫᱟᱭ ᱢᱟᱛᱚ ᱛᱟᱦᱮᱸ ᱛᱟᱦᱮᱸ ᱠᱟᱱᱟᱢ ᱥᱤᱧ ᱮᱥᱮᱫ ᱯᱚᱴᱚᱢ,
ᱦᱮᱰᱮᱡ ᱨᱟᱠᱟᱵ ᱚᱱᱛᱚᱨ ᱥᱟᱱᱟᱢ,
ᱢᱟᱱᱚᱣᱟ ᱪᱤᱱᱛᱮ ᱡᱟᱱᱣᱟ ᱡᱷᱚᱛᱚ,
ᱫᱤᱥᱚᱢ ᱛᱟᱞᱟ ᱨᱮ ᱵᱟᱹᱱᱩᱜ ᱟᱱ ᱱᱤᱨᱟᱹᱭ,
ᱪᱤᱠᱟᱹᱢ ᱧᱟᱢ ᱨᱤᱦᱟᱹᱭ ?
 ᱞᱳᱥᱳ ᱯᱳᱸᱰᱳ ᱚᱲᱮᱡ ᱮᱱ ᱞᱩᱜᱽᱲᱤ,
ᱵᱷᱤᱛᱟᱹᱨ ᱚᱱᱛᱚᱨ ᱦᱚᱸᱛᱚ ᱦᱟᱦᱟᱠᱟᱨ,
ᱚᱠᱚᱭ ᱜᱮᱵᱟᱭ ᱚᱣᱟᱨ ?
 ᱪᱤᱠᱟᱹᱢ ᱫᱟᱬᱟᱱ ᱨᱤᱞᱤ ᱯᱷᱤᱞᱤ,
ᱤᱥᱠᱩᱞ ᱠᱚᱞᱮᱡᱽ ᱚᱯᱷᱤᱥ ᱟᱫᱟᱞᱚᱛ,
ᱛᱤᱨᱞᱟᱹ ᱠᱚᱣᱟᱜ ᱢᱤᱫ ᱜᱮ ᱦᱟᱞᱚᱛ,
ᱢᱟᱬᱟᱝ ᱟᱠᱟᱱ ᱠᱚ ᱥᱚᱥᱱᱚᱜ ᱡᱟᱹᱛᱤ,
ᱫᱟᱹᱭᱤ ᱫᱚ ᱚᱠᱚᱭ ᱛᱮᱦᱮᱧ ᱱᱚᱣᱟ ᱨᱮ ?
 ᱪᱮᱫ ᱵᱚ ᱠᱷᱚᱡᱟ ᱥᱚᱥᱱᱚᱜ ᱥᱟᱶᱛᱟ ᱨᱮ ?
 ᱛᱤᱨᱞᱟᱹ ᱛᱮᱦᱮᱧ ᱚᱠᱟᱻᱨᱮ ? 